Bananina marmelada



Sestavine:
1 kg banan
3 pomaranče
1 kg želirnega sladkorja

Postopek:
Banane zmečkamo s paličnim mešalnikom in jim dodamo sok 3 pomaranč. Nato dodamo sladkor in kuhamo. Vre naj samo 3-4 minute (držimo se navodil, ki so napisana na želirnem sladkorju). Še vročo marmelado nalijemo v kozarce in dobro zapremo.

5. Bezgov sirup


Sestavine:
30 bezgovih cvetov 
3 kg sladkorja 
3 limone 
3 l vode 
3 citronske kisline

Postopek:
Vodo in sladkor zavremo, da se sladkor stopi. Ko se voda malo shladi, dodamo bezgove cvetove, limono, narezano na rezine in citronsko kislino. Pokrito pustimo 48 ur, nato precedimo in prelijemo v steklenice.

 

6. Bezgova marmelada


Sestavine:
1/2 kg zrelih bezgovih jagod
1/2 kg banan
1 kg želirnega sladkorja 
2 vanilijeva sladkorja
sok ene limone

Postopek:
Bezgove jagode osmukamo in odstranimo vse nezrele jagode. Grobo jih zmečkamo. Banane olupimo in narežemo na rezine ter jih pokapamo z limoninim sokom.

Vse skupaj damo na štedilnik, da zavre, dodamo želirni in vanilijev sladkor ter med mešanjem kuhamo še 5 minut. Vroče vlijemo v kozarčke, ki jih za 5 minut obrnemo na glavo. Počasi jih ohladimo pod deko.

Gor…
 

7. Bezgovo jabolčna marmelada


Sestavine:
1 kg zrelih bezgovih jagod
1,5 do 2 kg jabolk
50 do 100 dag sladkorja
sok 1 do 2 limon, približno 1 dl soka
cimetova skorjica

Postopek:
Oprane bezgove jagode (obvezno odstranimo morebitne zelene, ker so strupene) zalijemo s pol litra vode in zavremo. Pustimo rahlo vreti 15 minut.

Sok precedimo skozi navadno žično cedilo primerne gostote. Goščo vrnemo v lonec, dolijemo približno 3 dl vode in postopek ponovimo. Precejen sok prilijemo k prvemu, goščo zavržemo.

Medtem, ko se sok kuha, jabolka olupimo, jim odstranimo peščišča ter jih narežemo na koščke. Te stresemo v bezgov sok, dodamo cimetovo skorjico, kuhamo, da se koščki zmehčajo. Lahko zmeljemo s paličnim mešalnikom (v tem primeru bo marmelada gladka, prej seveda odstranimo cimetovo skorjico!) ali le stlačimo s tlačilko za krompir (v marmeladi bodo različno veliki koščki jabolk, skorjica lahko ostane v marmeladi). Dodamo limonin sok.

Kuhamo in mešamo, da del tekočine izpari. Dodamo sladkor in ponovno zavremo. Kuhamo tako dolgo, da želirni preizkus pokaže primerno gostoto. Lahko pa dodamo še malo želina, ki postopek pospeši.

Polnimo v čiste kozarce in zapremo s pokrovčki.

Gor…
 

8. Božanska marmelada


Sestavine:
1 kg jabolk
25 dag sladkorja
25 dag želirnega sladkorja
0,5 kg mascavo sladkorja
sok ene limone
4 žlice ruma
1 vrečka mešanice za jabolčni zavitek
1 žlička ingverja

Postopek:
Jabolka olupimo in naribamo na nastavku za zelje – kumare (na lističe) ter čez polijemo sok ene limone. Dodamo vse tri vrste sladkorja in pustimo čez noč. Naslednji dan kuhamo, dokler ne zavre, dodamo vrečko mešanice za jabolčni zavitek in ingver, nato pa zmanjšamo in kuhamo, dokler se ne zgosti na želeno gostoto. Ko je gotovo, dodamo še rum in nadevamo v kozarce.

 

9. Breskova marmelada


Sestavine:
75 dag lepih breskev
2 vaniljina stroka
35 dag želirnega sladkorja
2 žlici pomarančnega likerja
2 kozarca za vlaganje po pol litra

Postopek:
Priprava
Vaniljina stroka vzdolžno prerežemo. Breskve olupimo, razpolovimo, odstranimo koščice, pomešamo z želirnim sladkorjem in dodamo vaniljina stroka. Breskove polovice pustimo čez noč v marinadi. Kozarca za vlaganje skrbno operemo z vročo vodo.

Priprava
Breskovo maso stresemo v dovolj veliko kozico, med mešanjem zavremo, nato pa počasi kuhljamo 5-7 minut. Vaniljina stroka vzamemo iz sadne mase in prihranimo. Breskovo maso zmešamo s paličnim mešalnikom, dodamo pomarančni liker, še enkrat dobro premešamo, nato pa marmelado napolnimo v pripravljena kozarca. Vaniljina stroka dodamo k marmeladi in kozarca takoj zapremo.

Gor…
 

10. Bučkin kompot z belim vinom


Sestavine:
4 kg jedilnih bučk
1,5 l belega vina
1,5 kg sladkorja
1,5 l vode
4 dkg citronke
cimet
klinčki

Postopek:
Bučke olupimo, očistimo in narežemo na kocke, nato jih zalijemo z 2 litri vode, da izgubijo okus po bučah. Pustimo stati 6 ur, nato vodo zlijemo stran.

Vino, vodo, sladkor in začimbe zavremo, dodamo bučke in vremo 10 minut. Kompot naložimo v kozarce in še vroče zapremo, pokrijemo in ohlajamo pokrito pod odejo.

Gor…
 

11. Bučni čatni


Sestavine:
2,5 kg na kocke narezanih buč (meso buče mora biti rumeno)
1,5 kg grobo sesekljanih jabolk
15 dag na tanke trakce narezane ingverjeve korenine
3 - 4 na drobno narezani čiliji (po želji, jaz dam rdečo papriko)
3 žlice svežih gorčičnih semen
2 l jabolčnega kisa
1 kg rjavega sladkorja
2 žlici soli

Postopek:
Vse sestavine, razen soli in sladkorja, damo v posodo in jih dobro premešamo, zavremo in pustimo vreti 20 - 30 minut, dokler se buča ne zmehča.

Dodamo sladkor in sol, znova zavremo in zmešamo. Pustimo narahlo vreti cca. eno uro, medtem večkrat premešamo, da se zmes zgosti in večina tekočine povre!

Zmes nadevamo v sterilizirane kozarce in jih zapremo!

Gor…
 

12. Cvetača v olju


Sestavine:
5 cvetač
2 l kisa za vlaganje
6 l vode
6 strokov česna
poper v zrnu
sol
olivno olje

Postopek:
Cvetačo in česen kuhamo v vodi in kisu (3/4 vode, 1/4 kisa). Odcedimo, zložimo na kuhinjsko krpo, solimo in pustimo čez noč, da se cvetača posuši. Napolnimo kozarčke, ki smo jih predhodno oprali v pomivalnem stroju. V še vroče kozarce vložimo cvetačo in poper v zrnu, malo pretresemo in prelijemo z olivnim oljem. Kozarce hermetično zapremo in jih postavimo v temen prostor.

 

13. Češnje v sirupu


Sestavine:

2 kg češenj, lahko višnje
600 g sladkorja
cimet
klinčki
1 l vode

Postopek:
Sadje operemo, odstranimo peclje in koščice. Vodo zavremo s sladkorjem, dodamo sadje, klinčke, cimet in kuhamo še 5 minut. Takoj vlijemo v vroče kozarce, zapremo in počakamo, da se ohladijo.

14. Češnjev liker


Sestavine:
1 kg češenj
1 l žganja
1/2 kg sladkorja
voda + sladkor po potrebi

Postopek:
1/2 kg češenj s prsti pretlačimo, damo s koščicami vred v velik kozarec za kumarice, posujemo s 1/4 kg sladkorja in prilijemo 1/2 l žganja. Dobro zapremo in postavimo za 3 tedne na sonce.

Precedimo in nalijemo v steklenico. Če nam je tak liker premočan, zavremo dodatno sladkor in vodo ter ohlajeno prilijemo likerju.

15. Dodatek jedem


Sestavine:
3 kg kolerabe
8 kg korenja
1 kg peteršilja – korenina in listi
2 glavi brokolija
2 glavi cvetače
2 pesti luštreka
2 pesti zelene – gomolj in listi
2 kg paradižnika
3 kg čebule
2 kg rdeče paprike
1 kg pora
1 glava ohrovta
malo bazilike in šatraja
2 kg soli

Postopek:
Kolarabo, korenje in čebulo olupimo. Ves naštete sestavine zmeljemo. Najbolje je, če jih zmeljemo z mašinco za mletje mesa na najmanjšo mrežico, tako se sestavine najbolje zmeljejo. Ko imamo vse dobro zmleto, dodamo še sol in dobro premešamo. Tako pripravljeno zmes naložimo v kozarčke in dobro zapremo. To je zelo velika količina, zato lahko sestavine delimo na pol ali celo na tri dele.

Gor…
 

16. Domač ajvar


Sestavine:
3 kg rdečih podolgovatih paprik
3 jajčevci
60 dag rdečega korenja
6 srednjih čebul
10 strokov česna
3 dl kisa za vlaganje
3 žlice soli
3 žlice sladkorja
po potrebi malo vode (če pri kuhanju zmanjka tekočine)
do 1 kg gorčice
3 dl olja

Postopek:
Paprike, čebulo in jajčevce narežemo na manjše kose, korenje narežemo na kolute ali naribamo, česen sesekljamo.

V večji posodi zavremo kis, sol in sladkor ter v tem pokrito kuhamo narezano zelenjavo do mehkega. Vse skupaj zmeljemo v multipraktiku, dodamo gorčico in olje ter še toplo nadevamo v kozarčke.

17. Domača moštarda


Sestavine:
2 kg očiščenega mešanega sadja
1 kg sladkorja
sok dveh limon
neškropljeni limona in pomaranča z lupino, narezani na kolobarje
lovorjev list
limonin list
žlica popra v zrnju
žlica kardamomovih strokov (potolčenih ali povaljanih, da se odpro)
žlička pimentovih jagod ali četrt žličke mletega pimenta
5 klinčkov
10 dag gorčičnega semena
kozarec belega vina

Postopek:
Sadje po potrebi olupimo (jabolka, hruške, citruse narežemo na kose) in naložimo v skledo.

Primerno je vsako sadje, dodamo lahko tudi rozine ali izkoščičene suhe slive.

Dodamo sladkor in limonin sok, pokrijemo s krpo in pustimo, da se namaka do naslednjega dne.

Sok, ki se nabere, odcedimo v posodo in mu dodamo vse sestavine razen vina in gorčice, sadje pa vrnemo v posodo, kjer se je namakalo.

Sok kuhamo, dokler ne povre za polovico.

Precejen sirup polijemo po sadju.

Postopek v naslednjih dneh še dvakrat ponovimo.

Gorčično seme grobo zmeljemo v kavnem mlinčku, zmešamo z vinom in zavremo.

V vroč sirup dodamo sadje in gorčico v vinu.

Gorčično mešanico dodajajmo previdno, malo po malo in sproti poskušamo, če je mešanica že dovolj pekoča za vaš okus.

Mešanico zavremo.

Sadje naložimo v vroče, sterilizirane kozarčke, zalijemo s sirupom in počasi ohladimo v ugasnjeni pečici.

Če uporabljamo pokrovčke na navoj, jih obrnemo na glavo.

Moštarda naj kakšen mesec odleži v suhem in temnem prostoru.

Gor…
 

18. Domača vegeta


Sestavine:
Po 30 dag:
korenja, pastinaka, korenine peteršilja, listov peteršilja, 
gomolja zelene
120 dag soli 
Lahko dodamo tudi zelje, stročji fižol, zelen paradižnik.

Postopek:
Zelenjavo očistimo, operemo, osušimo (najboljše čez noč) naribamo ali zmeljemo z mesoreznico. Na 1/4 kg zelenjave dodamo 20 dag soli, zmešamo in naložimo v kozarce. Pazimo, da ni vmes zraka in zapremo.

Postopek:
Vso zelenjavo narežemo ne preveč na drobno. Cvetačo nacvetkamo. Dobro premešamo in nadevamo v primerno posodo, lahko plastično ali leseno, kot za kisanje zelja. Posebej skuhamo vodo, kis, sladkor, sol - ohladimo, dodamo vinobran in prelijemo solato tako, da sega tekočina čez zelenjavo - tesno zapremo. Po 4 tednih jo lahko jemo.

Gor…
 

20. Figov liker


Sestavine:
1 - 2 venčka suhih fig
1 liter žganja
1/4 l vode
20 - 25 dag sladkorja

Postopek:
Fige drobno narežemo in jih za 3 tedne namočimo v žganje.

Vodo s sladkorjem zavremo, da se sladkor stopi.

Žganje s figami precedimo skozi gosto cedilo in primešamo ohlajeno sladko vodo ter napolnimo steklenice.

21. Figova marmelada


Sestavine:
1 kg svežih zrelih fig
70 dag želirnega sladkorja
malo nastrgane limonine lupinice
noževa konica cimeta in ingverja
5 klinčkov

Postopek:
Fige operemo in narežemo na majhne kockice in jih pražimo na majhnem ognju dokler se ne razpustijo - lahko dolijemo 1 dl vode. Dodamo želirni sladkor in začimbe in kuhljamo še približno 20 minut. Nalijemo v kozarce, zapremo in zavite v odejo ohlajamo 24 ur.

23. Hruškov liker
Sestavine:
1 pivo (0,5 l)
2,5 dcl sladkorja
2,5 dcl sadjevca
1 steklenička hruškovega ekstrakta

Postopek:
Vse sestavine zmešamo in počakamo, da se sladkor raztopi. Prelijemo v steklenico, ohladimo in lahko ponudimo.

Gor…
 

24. Hruškov sok


Sestavine:
5 kg hrušk
7 l vode
3 kg sladkorja
sok treh limon
1 citronka
2 paličici cimetove skorje

Postopek:
Hruške olupimo, narežemo na manjše kose in dajemo v okisano vodo, da ne oksidirajo. V večji posodi 20 - 30 minut kuhamo hruške v toliko vode, da so pokrite. Kuhane hruške zmeljemo s paličnim mešalnikom, lahko jih tudi pasiramo. Dodamo vodo, sladkor (jaz uporabljam rjavega), limonin sok, cimet in citronko. Segrejemo do vretja. Odstranimo cimetove paličice.

Napolnimo steklenice do roba, jih zapremo in damo v pečico, ogreto na 110 stopinj za 20 minut.

Gor…
 

25. Jabolčna marmelada z medom


Sestavine:
1 kg očiščenih, olupljenih jabolk
7 žlic limoninega soka
400 - 500 g želirnega sladkorja
3 žlice tekočega medu
cimetova skorjica

Postopek:
V lonec vsujemo na kocke narezana jabolka (1 kg) in jih pokapamo z limoninim sokom. Dodamo želirni sladkor in cimetovo skorjico ter mešamo do vrenja. Kuhamo do pol ure in vmes občasno pomešamo.

Preden marmelado nadevamo v čiste kozarčke, odstranimo cimetovo skorjico in primešamo med.

Dobro zapremo.

27. Jagodna marmelada


Sestavine:
10 kg jagod
3 kg sladkorja
1 kg želirnega sladkorja 1:2
2 vrečki gelfixa

2 limoni
kozarčki

Postopek:
Jagode očistimo in operemo. Damo jih v posodo, kjer bomo kuhali marmelado in jih potresemo z 1 kg sladkorja. Pustimo stati kako uro, da jagode spustijo sok. Nato začnemo kuhati na majhnem ognju. Stalno mešamo. Ko zavre, postopoma dodajamo še ostali sladkor in limonin sok. Proti koncu kuhanja vmešamo še gelfix, kuhamo še nekaj minut in marmelado prepasiramo s paličnim mešalnikom. Vlijemo v ogrete kozarčke in takoj zapremo. Pokrijemo z brisačo in počasi ohladimo.

Gor…
 

28. Jagodni liker


Sestavine:
1/2 kg jagod
1/4 kg sladkorja
1/2 l žganja

Postopek:
V večji kozarec za marmelado damo plast drobno narezanih jagod, posujemo s sladkorjem, spet jagode.... in postavimo za nekaj dni na sonce. Večkrat pretresemo. Ko je sladkor popolnoma stopljen, precedimo skozi gazo in dolijemo žganje. Najbolj prija ohlajeno. Če se nam zdi premočno, dolijemo nekaj prekuhane vode.

30. Kakijeva marmelada 
Sestavine:
3,5 kg zrelega kakija (očiščen)
1000 - 1200 g sladkorja
1 velika domača neškropljena limona

Postopek:
1. Zelo zrele, mehke kakije očistimo (izrežemo morebitne poškodovane dele ter "pecelj"), odstranimo koščice, če jih ima. Lupljenje ni potrebno.

2. Zmeljemo jih s paličnim mešalnikom, stehtamo in v loncu, kjer bomo marmelado kuhali, zmešamo s sladkorjem. Pustimo četrt ure, da se sladkor vpije v sadje.

3. Medtem dobro operemo limono, ji obrežemo lupinico (kar na debelo, bela kožica nič ne moti) in jo sesekljamo na drobcene kockice. Po želji lahko sesekljamo celo limono!

Zamešamo v sadno kašo in prav počasi segrevamo, dokler ne zavre - paziti moramo, da se ne prismodi, zato ves čas mešamo.

4. Ko zavre, mešamo še nekaj časa (kakih 15 min.), dokler se nam ne zdi, da se začenja gostiti - ne zgosti se prav močno.

5. V predhodno oprane in v pečici na 100 stopinj segrete kozarce nalijemo marmelado, dobro zapremo, za minuto postavimo na pokrovček in pustimo, da se čez noč, pokrito z odejo, lepo ohladi.

Gor…
31. Karibska pomarančna marmelada
Sestavine:
12 pomaranč
2 limoni
1,5 kg mascavo sladkorja
1 dl ruma

Postopek:
10 pomaranč narežemo na tanke rezine, ostali dve pomaranči in limoni stisnemo, da dobimo sok in dodamo masi. Primešamo sladkor in pustimo stati kako uro. Počasi marmelado kuhamo cca. 1,5 ure in na koncu dodamo rum. Vlijemo v kozarce in zapremo.

Gor…
 

32. Ketchup za pizzo


Sestavine:
6 kg zrelega paradižnika
2 mali žlici mletega popra
6 strokov česna
6 lovorjevih listov
4 j. žlice soli 
8 j. žlic sladkorja
6 dcl vinskega kisa
2 žlici origana
3 - 5 feferonov (odvisno kako pečega imate radi)

Postopek:
Paradižnik in feferone kuhaj približno 1/2 do 1 uro.

Dodaj vse sestavine razen origana in kuhaj še 1/2 do 1 uro.Čas kuhanja je odvisen od vrste paradižnika. Če je paradižnik mesnat in ne voden, potem je tudi čas kuhanja krajši.

Na koncu dodaj origano (lahko ga izpustiš in ga dodaš šele pri končni uporabi, da ima boljšo aromo.

Vroče nalij v kozarčke in jih hermetično zaprt.

33. Kompot iz buč


Sestavine:
1 kg buč
1 l vode
20 dag sladkorja
sok 1 limone
2 klinčka
cimetova skorja
malo citronske kisline

Postopek:
Buče očistimo ter jih narežemo na kocke (približno 1 cm ali manjše), te pa čez noč namočimo v vodi (toliko, da so buče pokrite), ki smo ji dodali 1 dl jabolčnega kisa.

Naslednji dan buče odcedimo.

Hkrati pripravimo sladki kompot po zgoraj navedenih sestavinah, ki jih damo skupaj kuhati v lonec. Ko zavre, dodamo odcejene buče ter kuhamo na rahlem ognju 15 - 20 minut.

Odstavimo, prilijemo kozarček ruma ter ohladimo. Kompot spravimo v sterilizirane kozarce in zapremo s pokrovčkom.

Lahko nalijemo tudi vroče in pustimo počasi ohlajati kozarce, zavite v krpe.

34. Kompot iz jagodičja


Sestavine:
70 dag mešanega jagodičja:
borovnice (gozdne, ameriške), različen ribez, kosmulje, gozdne jagode itd
1,5 l vode
4 žlice sladkorja (po želji več)
1/2 žličke cimeta (lahko tudi polno žličko)

Postopek:
Vodo s sladkorjem in cimetom zavremo, nato dodamo oprano sadje. Pustimo še enkrat zavreti.

V dobro očiščene in nepoškodovane kozarčke nalijemo kompot in dobro zapremo. Pokrijemo, da se počasi ohladi.

Gor…
 

35. Kumarice v kisu


Sestavine:
majhne kumarice
sol
sladkor
lahko začimbe za kumarice
kis za vlaganje
voda

Postopek:
Kozarce napolnimo s kumaricami. V kozarec zlijemo 1 dcl kisa, dodamo 1 kavno žličko soli, 3 kavne žličke sladkorja, 1 žličko začimb, do prst pod robom nalijemo vodo. Zapremo in damo kuhat v lonec, toliko časa, da grejo proti vrhu kozarca mehurčki, potem ugasnemo ogenj in pustimo kozarce v vodi. Po treh urah vzamemo kozarce iz lonca in jih zavijemo do naslednjega dne (da so na toplem).

Gor…
 

36. Kutine v viskiju


Sestavine:
500 g kutin
500 g sladkorja
pol limone
25 g rozin
kozarec viskija
1/8 l vode

Po želji pa še:
pinjole
grobo sesekljani orehi
brusnice ....

Postopek:
Kutine obrišemo, olupimo, razrežemo na štiri dele in jim izrežemo peščišče. Potem te četrtine narežemo na zelo tanke rezine.

Sok, limonino lupino in sladkor zavremo v 1/8 litra vode, dodamo rezine kutin in jih kuhamo 5 minut, dodamo rozine in kuhamo še 5 minut. Odstavimo z ognja in pustimo, da se ohladi, nakar prilijemo še viski. Damo v kozarčke in dobro zapremo.

Gor…
 

37. Limonin džem


Sestavine:
6 neškropljenih limon
350 ml vode
400 g sladkorja
15 g želirnega sredstva

Postopek:
Limone operemo in tanko olupimo. Sok iztisnemo. Lupine narežemo na trakove. V vodi kuhamo, da se lupine zmehčajo. Primešamo sladkor, želirno sredstvo in sok. Kuhamo še 15 minut, da se zgosti.

Še vroč džem nalijemo v vroče kozarce in dobro zapremo. Hranimo jih na hladnem.

38. Marelična marmelada


Sestavine:
10 kg marelic
2 kg sladkorja
1 kg želirnega sladkorja 1:1
1 vrečka gelfixa
2 limoni
rum (po želji)
kozarčki

Postopek:
Marelice operemo in izkoščičimo. Damo jih v primerno veliko posodo in kuhamo na počasnem ognju. Stalno mešamo. Ko zavre, postopoma dodajamo sladkor, na koncu pa še gelfix, limonin sok in rum. Marmelado prepasiramo s pasirko (da se odstrani olupek) in še vročo vlijemo v ogrete kozarčke, ki jih takoj zapremo. Kozarčke pokrijemo z brisačo in počasi ohladimo.

 

39. Marmelada iz bučk "Lučka"


Sestavine:
4 - 5 večjih bučk in 1 majhna 
1 grenivko ali 1 limono 
2 - 3 banane
70 dag - 1 kg sladkorja z zgoščevalcem ali Želin
malo naribane pomarančne lupine
2 žlici ruma

Postopek:
Večje bučke olupimo (manjšo pustimo v olupku), jim odstranimo semena in narežemo. Grenivko prerežemo, z žlico izdolbemo meso, banane narežemo na rezine. Vse skupaj zmeljemo, dodamo pomarančno lupinico (lahko jo tudi opustimo), rum in sladkor. Naprej delamo po navodilih na vrečki (če uporabljamo Želin ali morda kako drugo zgoščevalno sredstvo).

Vroče damo v kozarce, zapremo in nadaljujemo kot smo vajeni.

Sama dodatno steriliziram v pečici.

Marmelada ima rahlo grenak, a prijetno svež okus. Zaradi zelenkaste barve je tudi lep kontrast rdečim marmeladam pri pripravi dvo ali večbarvnih krostat itd.

40. Marmelada iz fig in orehov


Sestavine:
1 kg zrelih fig
800 g sladkorja
150 g orehovih jedrc

Postopek:
Fige olupimo in zrežemo na koščke ter jih damo v lonec. Dodamo sladkor in kuhamo vsaj 30 minut, da se zgosti, med tem stalno mešamo. Ko je marmelada kuhana, dodamo na grobo rezane orehe in premešamo. Odstavimo z ognja. Marmelado vlijemo v kozarce, ki jih hermetično zapremo. Kozarce pasteriziramo.

41. Marmelada iz jabolk in sliv v lastni režiji


Sestavine:
1 kg jabolk (še kakšno jabolko več)
10 - 15 sliv (odvisno od tega, kakšen ljubitelj sliv ste)
10 - 15 dag sladkorja
pol vrečke želina
dve limoni
po želji vanilijev sladkor

Postopek:
Jabolka olupimo in odstranimo peške. Narežemo jih na krhlje in zmeljemo v multipraktiku, nato pa še s paličnim mešalnikom v kašo (ne gre čisto do konca, majceni koščki ostanejo, a to ni problem).

Slivam odstranimo koščice in jih narežemo na drobne koščke.

Jabolčno kašo postavimo na štedilnik in takoj dodamo želin z malo sladkorja (dve žlici), po želji vrečko vanilijevega sladkorja. Neprestano mešamo, dokler vse skupaj ne zavre. Takrat dodamo na koščke narezane slive, preostali sladkor in iztisnemo sok iz limon ter na majhnem ognju ob mešanju kuhamo 3 - 5 minut.

Na koncu zlijemo v vroče kozarčke, ki smo jih prej za kakšnih pet minut postavili v pečico in pokrijemo s pokrovi.

Jabolčna kaša na začetku izgleda pregosta, vendar jabolka tako ali tako potem izpustijo sok, pa še sok limon dodamo. Če se vam bo še zmeraj zdelo pregosto, lahko dodate 0,5 dl vode.
Marmelada ne vsebuje toliko sladkorja ? sama sem ga prvič dala 20 dag, pa se mi je zdelo presladko. Lahko pa postopoma dodajate sladkor in zraven poskušate, kdaj je sladkorja dovolj (najboljša metoda ? ker je odvisno, kako sladko je sadje).
Marmelada je še zmeraj odlična, tudi če sladkorja daste samo tisti dve žlici k želinu in potem sploh ne! Okus sliv je potem bolj izrazit in meni osebno je taka marmelada še bolj okusna.
Mora se ohladiti, morda počakati nekaj dni, da jo želin nekoliko strdi - sama sem dala prvič celo vrečko, pa sem tako dobila bolj en trd džem, tako da bo pol vrečke zadostovalo.
Je odlična, če morate porabiti zalogo jabolk in sliv.

Gor…
 

42. Marmelada iz kutin


Sestavine:
5 kg kutin
2 kg sladkorja
2 paketa cimeta
2 žlici klinčkov
1/2 limone
3 dl vode

Postopek:
V veliki posodi zavremo vodo s sladkorjem.

Kutine operemo, narežemo na štiri dele in nato olupimo, narežemo na manjše koščke, katere damo v zgoraj omenjeno posodo. Večkrat jih premešamo, dodamo klinčke, narezano limono. Kuhamo počasi, na manjšem ognju dalj časa, najmanj 3 ure.

Marmelado polnimo v steklene kozarčke, ki jih zapremo in nato damo v pečico, ki jo segrevamo na 90 stopinj - 20 minut. Kozarci naj se v pečici tudi ohladijo.

Marmeladi lahko dodate malo ruma (na koncu). Je prefinjenega okusa in gosta.

Gor…
 

43. Marmelada iz mandarin in pomaranč


Sestavine:
70 dag mandarin
30 dag pomaranč
50 dag kutin
1 kg sladkorja
1 dl ruma
sok 3 limon

Postopek:
Mandarine in pomaranče olupimo, dobro očistimo belih nitk, kutine olupimo in narežemo, vse skupaj zmeljemo v multipraktiku.

Skupaj z ostalimi sestavinami kuhamo cca. 1 uro, vročo marmelado nalijemo v ogrete kozarce, jih zapremo in postavimo v pečico, ogreto na 80 stopinj. Pečico izključimo.

Jaz ponavadi to delam zvečer in pustim kozarce čez noč v pečici.

Gor…
 

44. Marmelada iz zelenih paradižnikov


Sestavine:
2 kg zelenih paradižnikov
6 manjših jabolk
2 banani
sok štirih limon
1,5 kg želirnega sladkorja (po želji več ali manj)

Postopek:
Paradižnike, jabolka in banane narežemo na manjše kose in zmeljemo v multipraktiku. Stresemo v posodo, v kateri bomo kuhali marmelado, dolijemo limonin sok, posujemo s sladkorjem, dobro premešamo in pustimo stati nekaj časa.

Ob mešanju kuhamo pol ure in pobiramo pene. S kuhano marmelado napolnimo kozarčke, zapremo, za nekaj minut obrnemo na glavo, nato pa jih pokrijemo z odejo, da se počasi ohladijo.

Gor…
 

45. Mešana marmelada


Sestavine: 
1 kg breskev 
2 banani
10 dag malin
1 limona
1 kg sladkorja

Postopek:
Olupimo breskve, jih razkoščičimo ter narežemo na kose. Damo jih v posodo, v kateri jih bomo kuhali ter dodamo limonin sok ter sladkor. Pustimo čez noč, da se zmehča.

Naslednji dan to skuhamo in ko zavre, kuhamo še 15 minut s stalnim mešanjem.

Nato dodamo še 2 zmečkani banani in kuhamo še 15 minut, potem dodamo še cele maline in kuhamo še 10 minut.

Ko se shladi, razdelimo v kozarce.

Ves čas kuhamo na srednje močnem ognju.

Gor…
 

46. Mešana marmelada s kutinami, jabolki in mandarinami


Sestavine:
1 kg kutin
1 kg sladkih jabolk
2 večji mandarini
2 dl limoninega soka
1 kg želirnega sladkorja
1 dl vode

Postopek:
Kutine dobro operemo s ščetko, da odstranimo dlačice, prerežemo na 4 dele in izrežemo srednji, trdi del okrog pečk. Narežemo na drobne koščke. Skupaj z vodo in limoninim sokom jih kuhamo v loncu na pritisk 15 minut.

Jabolka olupimo in drobno naribamo. Mandarine olupimo in drobno narežemo. Jabolkom in mandarinam dodamo sladkor in mešamo na srednji temperaturi 5 minut. Dodamo kuhane kutine, kuhamo ob občasnem mešanju še približno 10 minut ter dobljeno maso zmeljemo s paličnim mešalnikom.

Skoraj do roba polne kozarčke zapremo in jih za 5 minut obrnemo na pokrovček. Pokrite počasi ohlajamo preko noč.

47. Metin liker


Sestavine:
metini lističi
1 l žganja
nekaj klinčkov
2,5 dl vode
25 dag sladkorja

Postopek:
Meto operemo, osmukamo lističe, jih damo v kozarec za marmelado, dodamo klinčke in prilijemo žganje. Postavimo za vsaj 3 tedne v temen prostor, da obdrži lepo zeleno barvo. Kozarec večkrat pretresemo.

Vodo in sladkor zavremo, da se sladkor stopi. Ohlajeno prilijemo precejenemu žganju in napolnimo steklenice.

Gor…
 

48. Mlečna marmelada


Sestavine:
2 l polnomastnega mleka
1 l smetane
1 kg sladkorja
1 vanilijev strok
1 čajna žlička sode bikarbone

Postopek:
Mleko, smetano in sladkor zavremo.

Odstavimo in primešamo sodo bikarbono in vanilijev strok, po dolgem prerezan.

Na zelo šibkem ognju kuhamo štiri ali pet ur, vmes pa kremo večkrat premešamo, da se ne prismodi.

Gosto kremo svetlo - rjave barve lahko shranimo v steklene kozarčke, če jo bomo sterilizirali, bo uporabna dve leti, drugače jo pa hranimo v hladilniku in kmalu porabimo.

Gor…
 

49. Namaz iz melancan


Sestavine:
5 kg paprik (za barvo tudi kakšna rdeča) 
6 feferonov - po želji (lahko so tudi pekoči)
2,5 kg melancan
5 glav česna
2 zavitka mletega popra
3/4 l olja
2 l vinskega kisa
1 l vode

Postopek:
Papriki očistimo semena, zavremo vodo in kis ter dodamo pest soli. Paprike kuhamo 10 minut, nato v isti raztopini kuhamo melancane 20 minut. Kuhane olupimo in vsaj delno očistimo pešk.

Paprike in melancane zmeljemo, dodamo sesekljan česen, poper ter kuhamo v kozici toliko časa, da voda izpari (cca. 20 minut). Mešamo, da se masa ne prime posode, nato dodamo olje, še malo popražimo in damo še toplo v ogrete kozarce.

Ko se namaz ohladi, na vrh za konzervans nalijemo malo olja in zapremo.

S tem namazom je malo več dela, vendar je med vsemi namazi, ki jih pripravim, najbolj zaželjen.

50. Namaz iz paprike


Sestavine:
30 paprik
6 čebul
5 strokov česna
2 pekoča feferona
10 rdečih paradižnikov
2,5 dl kisa za vlaganje
3 dl vode
4 jušne žlice sladkorja
3 jušne žlice soli
0,5 l gorčice
0,5 l olivnega olja

Postopek:
Papriko in paradižnik očistimo semen in narežemo na kocke, na kocke narežemo še čebulo. Česen in feferon nasekljamo bolj na drobno. Zavremo kis, vodo, sladkor in sol. Ko zavre, dodamo zelenjavo in kuhamo 10 - 15 minut. Nato precedimo in ohladimo. Olje in gorčico premešamo, da dobimo gladko maso, dodamo ohlajeno zelenjavo in vse skupaj dobro premešamo. Hladno polnimo v kozarce, pri tem pazimo, da ni vmes zračnih mehurčkov.

Gor…
 

51. Namaz iz paprike in gorčice 


Sestavine:
3 kg paprik (rdečih in rumenih)
1 kg čebule
6 - 8 strokov česna
4 jž sladkorja
2 jž soli
1 jž celega popra
6 lovorjevih listov
500 ml kisa 
2500 ml vode
250 ml oljčnega olja
500 g gorčice

Postopek:
Zelenjavo narežemo na večje kose. Sestavine pod točko 2 zavremo v dovolj velikem loncu in dodamo pripravljeno zelenjavo. Ko tekočina ponovno zavre, kuhamo še 10 minut. Odcedimo in ohladimo, nato pa zmeljemo v multipraktiku. Olje in gorčico mešamo z žlico samo toliko, da postane masa gladka, nato jo vmešamo s pripravljeno zelenjavno maso.Polnimo hladno, pazimo na mehurčke, na vrhu dolijemo še malo olja in zapremo.

Gor…
 

52. Panžur


Sestavine:
6 kg rdeče špic paprike
4 kg zrelega mesnatega paradižnika
2 dl olivnega olja
6 žlic sladkorja
4 žlice soli
šopek peteršilja
10 zrn česna
2 dl jabolčnega kisa

Postopek:
Papriko očistimo, opečemo v pečici in olupimo. Čez noč jo pustimo v hladilniku, da se odcedi.

Paradižnik zmeljemo v multipraktiku in ga dušimo na olju tako dolgo, da se zgosti. Temu dodamo na kocke narezano opečeno papriko, sladkor, sol, kis, nasekljan peteršilj in česen. Vse skupaj prevremo in vroče polnimo v kozarce. Napolnjene kozarce pokrijemo in počasi ohlajamo.

Gor…
 

53. Paradižnik 
Sestavine:
5 čebul
7 paprik 
12 - 15 paradižnikov
olivno olje, začimbe

Postopek:
Vso zelenjavo narežemo na kocke (ni potrebno preveč na drobno, saj potem vse skupaj zmeljemo s paličnim mešalnikom).

Na olivnem olju prepražimo čebulo, da ovene. Dodamo papriko, ponovno pražimo, da se nekoliko zmehča (cca. 10 minut). Dodamo paradižnik, premešamo in kuhamo cca. 20 - 30 minut. S paličnim mešalnikom zmeljemo zelenjavo.

Nato dodamo začimbe: sol, poper, baziliko, timijan, drobnjak, peteršilj, cel poper, pekoči feferon,... (vse po okusu in želji).

Še vroče shranimo v kozarce, te postavimo na pokrov in počasi ohlajamo (pokrijemo).

Nato pripravek shranimo na hladnem. Ko kozarec odpremo, ga čimprej porabimo (hranimo v hladilniku).

55. Pečen slivov džem


Sestavine: 
5 kg sliv
3 kg sladkorja
2 dl vinskega kisa
2 dl ruma ali po okusu

Postopek:
Slive operemo, izkoščičimo in jih damo v pekač.

Posujemo jih s sladkorjem in premešamo. Pustimo jih stati čez noč.

Naslednji dan jih prelijemo z rumom in pečemo 2 uri na 200 stopinj.

Med pečenjem malo pretresemo pekač.

Stresemo v vroče kozarce in še za kratek čas damo v pečico, da se naredi zgoraj skorjica. Še vroče zapremo in počasi ohlajamo.
Gor…
 

56. Pesin sirup


Sestavine:
2 kg pese
3 l vode
3 kg sladkorja
6 vrečk vanilijevega sladkorja
80 g citronske kisline (oziroma po okusu)

Postopek:
Peso operemo, olupimo, narežemo na kolobarje in skuhamo v 3 l vode. Precedimo (peso lahko vložimo ali zamrznemo in uporabimo za solato).

V vodo, v kateri se je kuhala pesa, damo 3 kg sladkorja, vanilijev sladkor in citronsko kislino. Premešamo in pustimo stati 24 ur. Občasno premešamo, da se sladkor raztopi. Nalijemo v steklenice.

Za pripravo osvežilnega napitka pa sirup razredčimo s poljubno količino vode.

Gor…
 

57. Pesto z rukolo


Sestavine:
5 - 8 dag očiščene rukole
3 veliki stroki česna
5 dag bučnih semen, pinjol ali pistacije
sol
1 vrečka ribanega parmezana
olivno olje

Postopek:
Vse sestavine dobro zmeljemo v električnem mešalcu, da nastane kremasta kaša. Pred uporabo dolijemo zajemalko vode, v kateri smo kuhali testenine in pogrejemo. Prelijemo še vroče testenine.

Gor…
 

58. Polnjeni pekoči feferončki


Sestavine:
20 - 30 pekočih feferončkov(okroglih, mesnatih,primernih za vlaganje)
200 - 240 g tune
2 žlici kaper
2 sardelna fileta (lahko opustimo)
belo vino
kis, sol, poper
začimbe in olivno olje.

Postopek:
Feferončke operemo. Z ostrim nožkom previdno odrežemo pokrovčke in z žličko izdolbemo semena.

Zavremo vinski kis in belo vino (1:1), ki smo mu dodali lovorjev list, sol, cel poper, vejico timijana, lahko tudi kak klinček.

Na majhnem ognju previdno prevremo feferončke - cca. 3 - 4 minute.

Poberemo jih s penovko, jih narobe obrnemo na vpojno kuhinjsko brisačo in sušimo par ur, še bolje čez noč. Za nadev grobo zmeljemo kapre s tuno. Napolnimo feferončke in jih previdno vložimo v sterilizirane kozarce in sicer tako, da so obrnjeni z nadevom proti vrhu. Zalijemo z dobrim oljem (najbolje olivnim) in zapremo.

Uporabimo jih šele po par mesecih, sicer pa jih hranimo na suhem, temnem mestu.

Gor…
 

59. Pomarančno - limonina marmelada


Sestavine:
6 - 8 neškropljenih pomaranč
6 neškropljenih limon
pribl. 3 l vode (odvisno od količine sadja)
1 - 1,5 kg sladkorja
1 - 2 vrečki želina - po želji
oster nož
merilna posoda
velik lonec

Postopek:
1. Sadje operemo in osušimo. Obarvano lupino pomaranč in limon na tanko olupimo in zelo na drobno sesekljamo.

Sesekljane lupinice damo v manjši lonec, zalijemo z vodo, toliko, da so dobro pokrite in na štedilniku zavremo. Vrejo naj 5 minut, nato vodo odcedimo in zavržemo. Lupinice vrnemo v lonec, zalijemo s svežo vodo in spet prevremo ter odcedimo. Postopek ponovimo še enkrat (torej skupaj trikrat).

2. Pomarančam in limonam odstranimo vso belo lupinico in peške ter jih na drobno sesekljamo (jaz sem jih kar s paličnim mešalnikom).

Sadno maso stresemo v merilno posodo, dodamo prekuhane lupinice in izmerimo njeno prostornino (meni je naneslo 1,5 litra).

3. Sadno maso pretresemo v večji lonec ter ji dodamo 2 krat toliko vode, kolikor je mase (v mojem primeru 3 litre). Gospod v priloženem videu je dodal kar 3 - kratnik vode, meni se je to zdelo odločno preveč, pa sem količino zmanjšala.

Pokrijemo in postavimo v hladilnik za vsaj 12 ur (čez noč).

4. Naslednji dan vzamemo lonec iz hladilnika in vsebino odkrito segrevamo do vrenja. Vre naj 45 minut do 1 ure, da kar precej vode izhlapi.

5. Medtem operemo kozarčke in pokrovčke in jih pripravimo za polnjenje. Sama jih v pečici segrejem na 100 stopinj.

Natehtamo sladkor in ga v kovinski posodi segrejemo kar v pečici, ko segrevamo kozarčke.

6. V vrelo sadno maso začnemo ob stalnem mešanju dodajati sladkor (če bomo uporabili Želin, ga vmešajmo v sladkor), da se lepo raztopi. Marmelado kuhamo, dokler se ne začne gostiti - to lahko traja tudi pol ure ali več.

7. Kozarčke vzamemo iz pečice in vanje polnimo še vročo marmelado. Zapremo s pokrovčki, postavimo nazaj v izklopljeno pečico in pustimo, da se vse skupaj počasi ohladi.

Lahko pa polne kozarčke postavimo kar na pult in počakamo, da se počasi ohladijo pokriti z odejo.

Gor…
 

60. Popečene bučke


Sestavine.
bučke 
veliko olja
sol
česen
kozarci

Postopek:
Bučke zrežemo na 3 milimetrske lističe in jih popečemo na olju, da porumenijo. Osušimo jih na prtičku in jih zložimo v kozarce, solimo, začinimo s strtim česnom in jih na koncu zalijemo z oljem. Neprodušno zapremo in hranimo na hladnem.

Gor…
 

61. Posušeni paradižniki v olivnem olju


Sestavine:
zreli paradižniki
zeliščna sol
poper
cela zrna popra
peteršilj
bazilika
česen
olivno olje

Postopek:
Paradižnike narežemo na približno 1 cm debele rezine, jih posolimo in posušimo na soncu ali v sušilniku sadja, toliko, da so še malo mehki. Za en kozarček (3 dl) paradižnika vzamemo nekaj lističev na trakove narezane bazilike in peteršilja ter en strok narezanega česna. Posušenim paradižnikom dodamo baziliko, peteršilj, česen, zrna popra, ga popopramo, po potrebi še malo posolimo in vse skupaj dobro premešamo. Naložimo jih v kozarčke in zalijemo z olivnim oljem. Kozarce dobro zapremo in jih za 30 minut postavimo v pečico, ogreto na 100 stopinj. Kozarce pustimo v pečici, dokler se popolnoma ne ohladijo.

Gor…
 

62. Rabarbarina marmelada


Sestavine: 
1 kg rabarbare
1/2 kg sladkorja
1 gelfix ekstra 2:1

Postopek:
Rabarbaro olupimo in narežemo na cm velike koščke. Stresemo jih v posodo in položimo na vročo ploščo. Malo premešamo, dodamo pol sladkorja, da se utekočini in se rabarbara lažje razpusti. Postopoma dodamo še preostali sladkor, v katerega smo pomešali gelfiks. Na zmernem ognju kuhamo dobro uro, večkrat premešamo. Še vroče shranimo v kozarček.

Gor…
 

63. Regratov med (moje babice)


Sestavine:
3 - 4 polna prgišča regratovih cvetov 
2 l vode 
1,5 - 2 kg sladkorja 
sok 2 limon

Postopek:
Regratove cvetove dobro prekuhamo v 2 l vode. Cvetove precedimo in v vroč sok primešamo sladkor in sok 2 limon. Med neprestanim mešanjem vnovič kuhamo to tekočino, dokler ne nastane sirupasta (gosto tekoča ) masa. Le to natočimo v vroče steklenice (najboljši so patentni kozarci za vlaganje). Pokrijemo z odejo in počasi ohlajamo.

 

65. Sadni sijaj


Sestavine:
6 dl soka pomaranč (1 kg)
2 dl soka mandarin (20 dag)
4 dl sladkorja (350 g)
2 vanilijeva sladkorja

Postopek:
Dobljenemu soku pomaranč in mandarin dodamo sladkor in vanilijev sladkor. Na zmerni temperaturi mešamo približno uro in petnajst minut. Ko se premaz zgosti in je skoraj prozoren, ga prelijemo v vroče kozarce, ki jih hermetično zapremo.

Večnamenski sadni sijaj se odlično poda vanilijevemu pudingu, panni cotti, jabolčni krostati in nenazadnje kot gostilo jajčni kremi, ki ji tudi izboljša okus. 
Če pa ste ljubitelji eksotike, premažite svinjski zrezek pečen na žaru s tem prelivom. 
Sadni sijaj mora biti tako gost kot olje!

66. Sadni sirup


Sestavine:
3 l sadja (borovnice, maline, robide, ribez, grozdje - kar vam je ljubše)
2 l vode
3-4 kg sladkorja
4 dag vinske ali citronske kisline

Postopek:
Sadje zmečkajte (z roko), polijte z vodo, dodajte vinsko ali citronsko kislino in pustite stati 24 ur (da se neha peniti).Precedite skozi gazo ali cedilo (to je zelo zamudno opravilo, če želite bister sirup, brez večjih usedlin - vendra se splača).Na vsak liter dobljenega soka, dodajte 0,7 - 1 kg sladkorja. Sirup mešajte, da se sladkor raztopi.

Brez segrevanja nalijte sirup v steklenice in nepredušno zaprite.

67. Slivov džem


Sestavine:
6 kg sliv
2 dl vinskega kisa
6 vanilijevih sladkorjev
1,5 kg sladkorja
0,5 dl ruma

Postopek:
Slive razkoščičimo, malo zmeljemo ali narežemo z nožem na majhne koščke. Dodamo sladkor, pustimo stati cca. 2 uri. Počasi kuhamo do primerne gostote. Proti koncu kuhanja dodamo kis in vanilijev sladkor, še bolj proti koncu pa rum. Če želimo hitreje skuhati in imeti večje koščke sadja v džemu, uporabimo želirno sredstvo. Z džemom napolnimo vroče kozarce, jih zapremo, obrnemo na pokrovčke in pokrijemo, da se bodo počasi ohlajali. Shranimo jih v primerni hladni shrambi.

Gor…
 

68. Slivova marmelada a la Gerberaa


Sestavine:
4 kg (izkoščičenih) sliv
1 kg sladkorja
1 zvrhana žlička cimeta
sok polovice limone
1 "štamperle" ruma
žganje

Postopek:
Izkoščičene slive malo zmeljemo v multipraktiku, da se prej razpustijo. Ko jih kuhamo, moramo na začetku precej mešati, ker se rado prime. Kuhamo kar dolgo časa. Ko je že nekako podobno marmeladi, dodamo sladkor in spet mešamo. Kasneje dodamo še cimet in rum. Proti koncu pa še sok limone (naravno želirno sredstvo). Marmelada je kuhana, ko bolj na gosto kaplja s kuhalnice.

Natočimo jo v prej pomite kozarce. Rob in pokrovček pa razkužimo z žganjem. Marmelada se mora počasi ohlajati, zato jo zavijemo v odejo.

 

 

71. Šabesa


Sestavine:
10 l vode
10 cvetov bezga
1 kg sladkorja
3 limone
1 dl vinskega (ali jabolčnega) kisa
20 g citronke

Postopek:
V vedru vse sestavine zmešamo in pokrite pustimo stati 4 dni. Vsak dan dobro premešamo, nato nalijemo v steklenice in dobro zamašimo. Pijemo kot napitek.

Gor…
 

72. Vložen korenček


Sestavine:
5 kg korenčka
1 l olja
25 dag česna
3 jedilne žlice sladkorja
3 jedilne žlice soli
2 dcl kisa za vlaganje

Postopek:
Korenček in česen zmeljemo, dodamo še ostale začimbe, dobro premešamo in pustimo stati 2 do 3 ure. Nato naložimo v kozarce in jih zapremo.

 

76. Vložena paprika


Sestavine:
paprika
1 l kisa za vlaganje
2,2 l vode
1 zvrhana jedilna žlica sladkorja
1 zvrhana jedilna žlica soli

Postopek:
Papriko operemo in očistimo ter razrežemo na tri ali štiri dele. Kis, vodo, sladkor in sol skupaj na mrzlo zmešamo. Mešamo toliko časa, da se sladkor in sol stopita. Vlijemo v kozarec v katerega smo predhodno vložili papriko. Mešanica naj prekriva papriko in naj bo 1 cm pod robom kozarca. Obrišemo rob kozarca ter pokrov dobro privijemo.

Kozarce damo v lonec, jih prelijemo z vodo in kuhamo le toliko, da voda dela mehurčke. Ne sme zavreti, ker je paprika potem preveč mehka. Kozarce takoj poberemo iz vode in obrnjene na pokrov postavimo na odejo ter dobro pokrijemo, da se počasi ohladijo.

Gor…
 

77. Vložena pečena paprika


Sestavine:
rdeča paprika
kis, sol, sladkor in voda

Postopek:
Paprike razpolovimo, jim odstranimo seme in jih polagamo na pekač (tako, da je prerezana stran spodaj).

Naložimo jih eno do druge, pokrijemo z alu - folijo in damo peči. Ko so pečene in gre kožica lepo stran, jih olupimo in zložimo v kozarce ter zalijemo z mešanico vročega kisa (8 dl vode, 2 dl kisa za vlaganje, 1 žličko soli in 1 žličko sladkorja).

Vroče zapremo s pokrovčki in shranimo!

Gor…
 

78. Vložena rdeča pesa


Sestavine:
3 kg rdeče pese
1 l vode
1/2 l kisa
1/2 kg sladkorja
2 žlici soli
lovorjevi listi

Postopek:
Rdečo peso skuhamo in jo pustimo čez noč v vodi, kjer smo jo kuhali. Zjutraj jo olupimo, splaknemo in narežemo na lističe.

Posebej skuhamo kis, vodo, sladkor in sol. V to damo še narezano rdečo peso in malo prevremo, jo poberemo iz lonca in še kar vročo nadevamo v kozarce. Zalijemo z vročo mešanico, na vrh vsakega kozarca nadrobimo malo lovorja ter kozarce zapremo. Čez noč jih postavimo na glavo (na pokrove) in jih pokrijemo z volneno odejo. Ko se popolnoma ohladijo, jih pospravimo na hladno.

Gor…
 

79. Vložene breskve


Sestavine:
3 žlice sladkorja na 1 kozarec
vrela voda
breskve

Postopek:
Breskve razrežemo na krhlje in jih damo v kozarec (na 1 kozarec damo 3 žlice sladkorja). Zalijemo z vrelo vodo in jih tesno zapremo s pokrovom. Kozarce postavimo za 30 minut v pečico segreto na 200 stopinj.

Kozarce poberemo ven in jih zavijemo v odejo, naslednji dan jih postavimo v shrambo. Tako nadaljujemo do konca, zadnjo "rundo" kozarcev pa pustimo kar v pečeci do naslednjega dne.

Gor…
 

80. Vložene bučke po indijsko


Sestavine:
3 kg bučk 
3-4 srednje velike čebule 
sol
kis za vlaganje 
voda 
curry 
sladkor 
cel bel poper

Postopek:
Bučke (ne prevelike) olupimo in narežemo na prst debele kolobarje. Olupljeno čebulo narežemo na tanke kolobarje. Damo v večjo posodo, dodamo 3 velike žlice soli in premešamo. Pokrijemo in postavimo na hladno za 24 ur.

Po tem času odlijemo nastalo tekočino. 4 dcl kisa za vlaganje zmešamo s 16 dcl vode. Dodamo 4-5 žlic sladkorja, 4 žlice curryja in ščepec zrn belega popra. To prevremo in prelijemo preko bučk in čebule. Postavimo na hladno za 24 ur.

Po tem času vse skupaj prevremo, damo v vroče kozarce in zapremo.

Gor…
 

81. Vložene kisle gobe


Sestavine:
kis za vlaganje 
gobe
sol
poper
lovorjev list
(razmerje je 1:2 t.j. 1 dl kisa, 2 dl vode)

Postopek:
Gobe očistimo, operemo in narežemo na koščke (to je mišljeno, če je majhen jurček cca. 5 cm, ga razdelimo na četrtino). Zavremo vodo, v katero smo dali sol in kuhamo toliko časa, da dodobra zavrejo. Odcedimo in pripravimo mešanico za vlaganje, t.j. kis, vodo, sol, poper in lovorjev list. Ko mešanica zavre, damo jurčke v kis, da tudi to dodobra prevre in polnimo vroče v kozarčke, katere dobro zapremo.

Gor…
 

82. Vložene melancane


Sestavine:
8 kg melancan
3 l alkoholnega kisa
3 l vode
peteršilj
česen
sol
olivno olje, rastlinsko olje - razmerje 1:1

Postopek:
Melancane operemo, narežemo na kolobarje in jih kuhamo 1 - 2 minuti. Odcedimo, solimo in jih pustimo čez noč. V kozarce vložimo plast melancan, sesekljan peteršilj s česnom, ponovno plast melancan, peteršilj in česen. Postopek ponavljamo, dokler ne napolnimo kozarca. Malce potlačimo z žlico in nalijemo mešanico olja.

Kozarce hermetično zapremo in jih postavimo v temen prostor.

Gor…
 

84. Vloženi feferoni


Sestavine:
feferoni (sladki ali pekoči)
1 l kisa za vlaganje
2,2 l vode
2 veliki žlici soli
3 velike žlice sladkorja
cel poper

Postopek:
Feferone očistimo in operemo. Kis, vodo, sol, sladkor in poper zmešamo in pustimo stati čez noč.

Kozarce za vlaganje napolnimo s feferoni, zalijemo z mešanico in zapremo. Kuhamo v večjem loncu z vodo, v katerega na krpo naložimo kozarce. Ko voda zavre, kuhamo še 2 minuti. Vzamemo iz lonca, zavijemo v prt in ohladimo.

86. Vrtnična marmelada
Sestavine:
300 g vrtničnih cvetnih listov
800 g sladkorja
sok 1 limone
2,5 kg jagod
1 vrečka želina za marmelade

Postopek:
Cvetne lističe vrtnic (raje dišečih) damo v 7 dl vrele vode, kuhamo jih 5 minut. Odcedimo jih, odcejeno vodo shranimo. V multipraktik damo kuhane cvetove vrtnic, 200 g sladkorja, sok 1 limone (jaz dam še 1 malo žličko citronke) in jih zmeljemo, kolikor se le da. V vodo, v kateri so se kuhale vrtnice, damo preostali sladkor in zmlete vrtnice. Kuhamo 20 minut, lahko jih še dodatno zmeljemo s paličnim mešalnikom, če so še vedno preveč v koščkih. Jagode očistimo, zmeljemo in odstranimo (prepasiramo) peške. Zmlete jagode dodamo k masi iz vrtnic, dodamo 1 vrečko želina, ki jo pred tem zmešamo z 2 žlicama sladkorja in nekaj vode, da postane gladka zmes. Marmelado, ko zavre, kuhamo še 5 minut, odstranimo peno in zapremo v kozarce.

Marmelada je osvežilna in ni presladka, 
ima kislo - grenak okus, podoben šipkovi marmeladi, okusa jagod se skoraj ne čuti.

89. Zimska marmeladaestavine:


4 mandarine
3 grenivke
1 limona
1 jabolko
1 hruška
500 g želirnega sladkorja

Postopek:
Mandarine, grenivke in limono olupimo, odstranimo vse kožice in drobno narežemo. Sok odcedimo. Jabolko in hruško olupimo in naribamo.

Potresemo z želirnim sladkorjem in kuhamo cca. 3 minute, vmes mešamo.

Vroče nalijemo v kozarčke, zapremo in za 5 minut obrnemo na pokrovčke. Ohladimo pokrite z odejo.

Gor…
 

90. Žajbljev limončelo


Sestavine:
1 l sadjevca
25 listov žajblja
2 dl prekuhane vode
1/2 kg sladkorja ali 1/4 kg medu
1 kg limon

Postopek:
V sadjevec namočimo svež ali suh žajbelj in pustimo stati cca. 10 dni, da postane zelene barve (če se mudi, lahko damo večjo količino žajblja in je prej "zrelo").

Zavremo vodo in v njej raztopimo sladkor. Ko se ohladi, dodamo precejen sadjevec. Sok stisnemo iz 1 kg limon in ga dodamo k sadjevcu. Vse dobro premešamo in damo v steklenice.

Pijača je osvežujočega okusa in je prav dobra v zimskih dneh, ko nas preganjajo prehlad.

